Il-każ seħħ dalgħodu fit-triq li minn Burmarrad tagħti għall-Mosta Żewġ persuni jinsabu l-isptar wara li sewwieq ta' taxi, għal xi raġuni, tilef il-kontroll tal-vettura u baqa' dieħel ġo ħajt f'Burmarrad. Il-każ seħħ għall-ħabta tat-9:15 am, fit-triq li minn Burmarrad tagħti għall-Mosta. Fuq il-post kien hemm ambulanzi u żewġ vetturi tal-Protezzjoni Ċivili. Iż-żewġ persuni li ttieħdu l-isptar huma x-xufier tat-taxi u l-passiġġier. Il-kundizzjoni tagħhom għadha mhux magħrufa. Għal xi ħin inħoloq traffiku kbir fl-inħawi.